wannaphong/clean_thaiwikipedia huggingface dataset:
# ทนพิษบาดแผลไม่ไหว
"ทนพิษบาดแผลไม่ไหว" เป็นซิงเกิลของวงดนตรีโปเตโต้ ในอัลบั้ม Circle ในปี พ.ศ. 2551 อัลบั้มชุดที่ 5 ของวง ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย  POTATO / NY - Q ออกจำหน่ายในปี พ.ศ. 2551

การตอบรับ
เพลง "ทนพิษบาดแผลไม่ไหว" ได้อันดับ 2 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 29 ธันวาคม พ.ศ. 2551 โดยวัดจากการออกอากาศของคลื่นวิทยุในกรุงเทพมหานครและปริมณฑล 
ชาร์ต
ชาร์ต (พ.ศ. 2551)อันดับสูงสุดซี้ดเอฟเอ็ม ชาร์ตท็อป 2097.5 FM SEED CHART TOP 10 ประจำวันที่ 29 ธันวาคม191.5 เอฟเอ็ม ฮอตเวฟ ท็อป 20 ชาร์ต[http://mp3vampires.blogspot.com/2009/01/915-fm-hotwave-top-20-chart.html 91.5 FM. HOTWAVE TOP 20 CHART
97.5 FM SEED CHART TOP 20 (29-DECEMBER-2008)]1
ชาร์ต (พ.ศ. 2552)อันดับสูงสุดซี้ดเอฟเอ็ม ชาร์ตท็อป 20[http://www.bloggang.com/mainblog.php?id=zamurailoud&month=13-01-2009&group=2&gblog=1 Seed Chart Top 20 : 20 อันดับเพลงที่ฮิตที่สุดของคนทั้งประเทศ
11 มกราคม 2552]295.5 เอฟเอ็ม เวอร์จิ้นฮิตซ์ ชาร์ตท็อป 4095.5 Virgin Hitz Chart Top 40 : ประจำวันที่ 1 กุมภาพันธ์ 2552194.0 เอฟเอ็ม อีเอฟเอ็ม ชาร์ตท็อป 20 94.0 FM. EFM Chart Top 20 :: ประจำวันที่ 4 ม.ค. 2552 2
# การทดลองขวดสีน้ำเงิน
การทดลองขวดสีน้ำเงิน  คือ ปฏิกิริยาเคมี สารละลายในน้ำที่มีส่วนประกอบของกลูโคส, โซดาไฟ, เมทิลีนบลู (methylene blue) และอากาศเล็กน้อยถูกเขย่าในขวดที่ปิดอยู่ จากนั้นสารละลายได้เปลี่ยนจากที่ไม่มีสีเป็นสีน้ำเงินและกลับไปเป็นไม่มีสีอีกครั้งเมื่อถูกตั้งไว้ไม่นาน เมื่อเขย่าอีกครั้ง วัฏจักรนี้สามารถเกิดซ้ำได้หลายรอบthe blue bottle' reaction  By Colin Baker Exhibition chemistry @ rsc.org การทดลองนี้เป็นการสาธิตแบบดั้งเดิมและสามารถนำไปใช้ได้ในหลักสูตรวิชาห้องปฏิบัติการและเพื่อเป็นการทดลองทางเคมีเบื้องต้น ปฏิกิริยานี้นำไปใช้ได้กับน้ำตาลรีดิวซ์ชนิดอื่นนอกจากกลูโคส และสามารถใช้ได้กับสีย้อมรีดิวซ์ตัวอื่นเช่นกัน

สารละลายในน้ำของปฏิกิริยาแบบดั้งเดิมประกอบด้วย กลูโคส โซดาไฟ และเมทิลีนบลู อินอลเลตของกลูโคสถูกสร้างในขั้นตอนแรก ส่วนอันดับต่อไปเป็นปฏิกิริยารีดอกซ์ของอินอลเลตด้วยเมทิลีนบลู กลูโคสถูกอ็อกซิไดซ์เป็นกรดกลูโคนิก (Gluconic acid) ซึ่งเป็นโซเดียมกลูโคเนทในสารละลายภาวะด่าง เมทิลีนบลูถูกรีดิวซ์ไปเป็น leucomethylene blue ซึ่งไม่มีสี 

หากมีออกซิเจนเพียงพอ leucomethylene blue จะถูกอ็อกซิไดซ์ไปเป็นเมทิลีนบลูและสารละลายจะกลับมามีสีฟ้าอีกครั้ง ปริมาณของออกซิเจนนั้นเพิ่มได้โดยการเขย่าสารละลาย เมื่อตั้งไว้ การรีดิวซ์ของกลูโคสจากสีย้อมรีดอกซ์ได้ทำให้สีของสารละลายหายไปอีกครั้ง ปฏิกิริยาเป็นปฏิกิริยาอันดับหนึ่งในกลูโคส เมทิลีนบลูและไฮดรอกไซด์ไอออน และเป็นเป็นปฏิกิริยาอันดับศูนย์ในอ็อกซิเจน 

 ปฏิกิริยา 
alt=|right|thumb|310x310px| ปฏิกิริยาของการทดลองขวดสีน้ำเงิน

 การเกิดรูปแบบ 
การเกิดรูปแบบเกิดขึ้นเมื่อสารละลายซึ่งมี NaOH กลูโคส และสีย้อม เทลงไปบนจานเพาะเชื้อที่เปิดสู่ชั้นบรรยากาศ สิ่งนี้ทำให้สารละลายเปลี่ยนรูปตามเวลาที่ปล่อยไว้ โครงส่างของรูปแบบนั้นเกิดขึ้นจากการขนส่งโมเลกุลผ่านการแพร่ และจลนพลศาสตร์เคมี รูปแบบที่เกิดขึ้นบนจานเพาะเชื้อนั้นคล้ายกับโมเสค ใยแมงมุม ขดไปมา แตกแขนง และเส้นที่ต่อกันPattern Formation in the Methylene-Blue-Glucose System, Pons.
# ปฏิกิริยาเบลูซอฟ–จาโบทินสกี
ปฏิกิริยาเบลูซอฟจาโบทินสกี  หรือ ปฏิกิริยาบีซี  คือ หนึ่งในกลุ่มของปฏิกิริยาที่เป็นตัวอย่างดังเดิมของอุณหพลศาสตร์แบบไม่สมดุล (non-equilibrium thermodynamics) ซึ่งทำให้เกิดตัวแกว่งสารเคมีไม่เชิงเส้น (nonlinear chemical oscillator) โดยธาติที่มีส่วนในระบบการแกว่งนี้มีเพียงโบรมีนและกรดเท่านั้น ปฏิกิริยานี้มีความสำคัญด้วยความที่ทำให้เห็นว่าปฏิกิริยาทางเคมีนั้นไม่จำเป็นต้องมีพฤติกรรมแบบอุณหพลศาสตร์แบบสมดุล ปฏิกิริยาเหล่านี้นั้นไกลจากความสมดุลและมีการเปลี่ยนแปลงแบบอลวนในระยะเวลาหนึ่ง เพราะอย่างนี้ ปฏิกิริยานี้จึงเป็นต้นแบบทางเคมีที่น่าสนใจของปรากฏการณ์ทางชีววิทยาแบบไม่สมดุล อีกทั้งต้นแบบทางคณิตศาสตร์ของปฏิกิริยาบีซีเองยังเป็นทฤษฎีและการจำลองที่น่าสนใจ
right|thumb|พล็อตของศักย์ไฟฟ้าอีเล็คโตรดของปฏิกิริยาบีซี โดยใช้เล็คโตรดเงินกับ    Ag/AgNO3 ครึ่งเซลล์
มุมมองที่สำคัญมุมหนึ่งของปฏิกิริยาบีซีคือความสามารถในการ "ถูกกระตุ้น" ภายใต้ตัวกระตุ้น ส่งผลให้เกิดรูปแบบบนตัวกลางที่เคยอยู่อย่างสงบ  

 ความเป็นมา 
right|thumb|ส่วนประกอบปฏิกิริยาบีซีที่ถูกผสมเปลี่ยนสีตามเวลา
การค้นพบของปรากฏการณ์นี้ถูกยกให้กับ บอริส เบลูซอฟ เค้ากล่าวว่า ประมาณช่วงปี พ.ศ. 2493-2503 (แหล่งข่าวได้ระบุวันที่ตั้งแต่ช่วงปี พ.ศ. 2494 ถึง 2501) การผสมโพแทสเซียมโบรเมต ซีเรียม(IV) ซัลเฟต กรดมาโลนิก และกรดซิตริก ในกรดซัลฟิวริกที่ถูกเจือจาง อัตราส่วนของความเข้มข้นของอิออนของซีเรียม(IV)และซีเรียม(III) นั้นแกว่งไปมา ทำให้สีของสารละลายแกว่งไปมาระหว่างสีเหลืองและสีใส สิ่งนี้เกิดจากการที่อิออนของซีเรียม(IV) ถูกรีดิวซ์โดยกรดมาโลนิก จนกลายเป็นซีเรียม(III) ซึ่งถูกออกซิไดซ์โดยอิออนของโบรเมต(V) 

เบลูซอฟได้พยายามที่จะตีพิมพ์ผลที่เค้าพบถึงสองครั้ง ทว่ากลัวถูกปฏิเสธด้วยความที่เค้าไม่สามารถอธิบายผลของตัวเองได้เพียงพอที่บรรณาธิการของวารสารที่เค้าส่งจะพอใจ จากนั้นนักชีวเคมีชาวโซเวียต ไซม่อน เอลเลวิช ชโนลล์ สนับสนุนให้เบลูซอฟสืบต่อความพยายามที่จะตีพิมพ์ผลงานของเขา ท้ายที่สุดผลงานของเขาก็ได้ตีพิมพ์บนวารสารที่ไม่มีชื่อเสียงและไร้การตรวจทาน

หลักจากการตีพิมพ์ของเบลูซอฟ ชโนลล์ส่งโปรเจ็คต่อในปี 2504 แก่นักศึกษาบัณฑิตศึกษาที่ชื่อว่า อนาตอล จาโบทินสกี ซึ่งเป็นผู้ตรวจสอบลำดับของปฏิกิริยาอย่างละเอียด แต่ทว่า ผลของงานนี้ยังไม่ได้เป็นที่รู้จักจนกระทั่งมีการสัมมนาทีปราก ในปี พ.ศ. 2511

 กลไกทางเคมี 
กลไกของปฏิกิริยานี้มีความซับซ้อนเป็นอย่างมากและหลายงานวิจัยคาดว่าจะประกอบไปด้วย 18 ขั้นตอนที่แตกต่างกัน

หนึ่งในรูปแบบของอื่นของปฏิกิริยานี้ที่เป็นที่นิยมใช้กรดมาโลนิก (CH2(CO2H)2) เป็นกรด และโพแทสเซียมโบรเมต(KBrO3) เป็นตัวให้โบรมีน โดยมีสมการรวมว่า

 3CH2(CO2H)2 + 4BrO3 → 4Br− + 9CO2 + 6H2O
# วรรณปิยะ ออมสินนพกุล
วรรณปิยะ ออมสินนพกุล  ชื่ออื่น กวาง เดอะเฟซ (เกิด 23 ตุลาคม พ.ศ. 2534) เป็นนักแสดงและนางแบบชาวไทย เกิดที่จังหวัดเลย ประวัติสาวหุ่นสวย หน้าหวานคม จาก The Face Thailand Season 2  และได้รับตำแหน่งรองชนะเลิศในรายการ เดอะเฟซไทยแลนด์ ซีซัน 2 ได้เซ็นสัญญาการเป็นนักแสดงให้กับบริษัทกันตนา ในปี พ.ศ. 2558

 ประวัติ 
วรรณปิยะเกิดวันที่ 23 ตุลาคม พ.ศ. 2534 ที่ตำบลนาอ้อ อำเภอเมืองเลย จังหวัดเลย เป็นบุตรของ นายกิติพัฒน์ ออมสินนพกุล และ นางลำไย พรหมศิริ สำเร็จศึกษาระดับประถมศึกษาที่โรงเรียนเมืองเลย อำเภอเมืองเลย จังหวัดเลย ศึกษาระดับมัธยมศึกษาตอนต้นที่ โรงเรียนเลยพิทยาคม อำเภอเมืองเลย จังหวัดเลย สำเร็จการศึกษาในระดับมัธยมศึกษาตอนปลายที่ โรงเรียนขอนแก่นวิทยายน และระดับปริญญาตรีจาก มหาวิทยาลัยขอนแก่น คณะมนุษยศาสตร์และสังคมศาสตร์ เอกภาษาจีน เมื่อวันจันทร์ที่ 1 ธันวาคม พ.ศ. 2557

ในปี พ.ศ. 2558 วรรณปิยะได้เข้าร่วมแข่งขันในรายการ เดอะเฟซไทยแลนด์ ซีซัน 2   โดยได้ผ่านเข้ารอบ 15 คน เป็นลูกทีมของเมนเทอร์ คริส หอวัง และได้รับตำแหน่งรองชนะเลิศ ได้เซ็นสัญญากับ กันตนา ใน พ.ศ. 2559

 ผลงาน  

 ละครโทรทัศน์ 
 พ.ศ.  เรื่อง  บทบาท  ออกอากาศ2555ภูผาแพรไหม   นางพยาบาล ช่อง 3แววมยุรา   เลขาเอกรินทร์ 2560  ที่หนี้มีรัก  เอมมี่  เมียหลวง นวลรัตน์ (นวล)  2561   ชั่วโมงต้องมนต์  เจนนี่ (รับเชิญ)  My Hero วีรบุรุษสุดที่รัก  มนตราลายหงส์ จันทิมา สินแก้ว (จันทร์) นางบาปภาพิมล (กิ๊ฟ) (ปัจจุบัน) / คุณกำไล (อดีต) 2563  ผมอาถรรพ์ แพรทอง  เพลิงภริยา  สุอารีย์ ช่อง 8 2564  นาบี ฉันจะไม่รักเธอ  จูจู จีเอ็มเอ็ม 25 2565  โฉมโฉด  ศจี ช่องวัน 31 2566 ปาฏิหาริย์กาลเวลา ฟารีดา สุขแสงสกุล (ฝ้าย) พีพีทีวี2567 เจ้าพ่อ  มุกดา ช่อง 8

 ภาพยนตร์ 
 พ.ศ.  เรื่อง  บทบาท 2562   แช่ง  ลันตา 2565 Bao Pi Long อลิซ ๑๐๐ ขา แคท 2566 คฤหาสน์ผีปอป ก้อย

 ซีรีส์ 
 พ.ศ.  เรื่อง  บทบาท 2557   ฮอร์โมนส์ วัยว้าวุ่น ซีซัน 2  พี่กวาง (รับเชิญ) 2561   Club Friday the Series 10 รักนอกใจ  ฟิน 2563    Club Friday the Series 12 รักซ่อนเร้น  มันนี่   ต้นหนชลธี  ใบพาย 2567 Pretty ล้วง เล่ห์ ร้าย ครัวซองต์2568The idol Game เกมไอดอล ล้มตัวเเม่ หมอหวาน

 มิวสิกวิดีโอ 
 ปี เพลง ศิลปิน 2558 รังเกียจไปแล้ว  วิด ไฮเปอร์ อาร์ สยาม 2559  ก็เท่านั้น  The Normal SexcondSad Song  Part Time Musiciansภาพติดตา  แบล็ก แจ็ค2561Say yesDouble P              

 รายการโทรทัศน์ 
 ปี  เรื่อง  เครือข่าย  หมายเหตุ  อ้างอิง 2563 We Got Married Thailand   ทรูไอดี คู่กับ วิศรุต หิมรัตน์

 ผลงานอื่น ๆ 
 ผู้ประกาศเข้ารายการ ทางสถานีโทรทัศน์สีกองทัพบกช่อง 7 ในปี พ.ศ. 2557
 ผ่านเข้ารอบ 10 คนสุดท้าย ในเวทีการประกวด  ไทยซุปเปอร์โมเดลคอนเทสต์ 2012 และได้รับตำแหน่งโฟโตจีนิค โมเดล

รางวัลที่ได้รับ
 ปี พ.ศ. รายการประกวด รางวัลที่ได้รับ 2555  Thai Supermodel Contest 2012 งานแถลงข่าว Thai Super Model Contest 2012 ผ่านเข้ารอบ 10 คนสุดท้าย และได้รับตำแหน่ง Photogenic Model 2012 2559 เดอะเฟซไทยแลนด์ ซีซัน 2 รองชนะเลิศ
# เกออร์ค วิททิช
เกออร์ค วิททิช (16 มิถุนายน ค.ศ. 1897 – 26 สิงหาคม ค.ศ. 1987) เป็นนักเคมีชาวเยอรมัน เป็นผู้ค้นพบปฏิกิริยาวิททิช ซึ่งเป็นการสังเคราะห์อินทรีย์เพื่อเตรียมแอลคีน รวมถึงค้นพบปฏิกิริยาเรียงตัวใหม่ 1,2-วิททิช ปฏิกิริยาเรียงตัวใหม่ 2,3-วิททิช และการเตรียมฟีนิลลิเทียม วิททิชได้รับรางวัลโนเบลสาขาเคมีร่วมกับเฮอร์เบิร์ต ซี. บราวน์ ในปี ค.ศ. 1979About the Nobel Prize in Chemistry 1979 - Nobelprize.org

 ประวัติ 
เกออร์ วิททิชเกิดที่กรุงเบอร์ลิน ในปี ค.ศ. 1897 ต่อมาครอบครัวของเขาย้ายไปอยู่ที่เมืองคัสเซิล วิททิชเรียนเคมีที่มหาวิทยาลัยทือบิงเงิน เขาได้เข้าร่วมในสงครามโลกครั้งที่หนึ่งและถูกกองทัพอังกฤษจับตัวThe Riverside Dictionary of Biography edited by Editors of the American Heritage Dictionaries หลังถูกปล่อยตัว วิททิชกลับมาเรียนต่อจนจบด้านเคมีอินทรีย์ เขาเริ่มทำงานเป็นนักวิทยาศาสตร์ตามคำแนะนำของคาร์ล ฟ็อน เอาเวิร์ส และได้งานเป็นอาจารย์สอนที่มหาวิทยาลัยมาร์บวร์ค ในปี ค.ศ. 1930 วิททิชแต่งงานกับวัลเทราท์ แอ็นสท์Georg Wittig - NNDB.com ต่อมาวิททิชได้รับคำเชิญจากคาร์ล เทโอฟีล ฟรีส ให้มาดำรงตำแหน่งศาสตราจารย์ที่มหาวิทยาลัยเทคนิคเบราน์ชไวค์ หลังถูกนาซีกดดันอย่างหนัก วิททิชเดินทางไปมหาวิทยาลัยไฟรบวร์คตามคำเชิญของแฮร์มัน ชเตาดิงเงอร์Georg Wittig | Encyclopedia.com

ในปี ค.ศ. 1944 วิททิชดำรงตำแหน่งหัวหน้าภาควิชาเคมีอินทรีย์ของมหาวิทยาลัยทือบิงเงิน ในช่วงที่ทำงานที่นี่ วิททิชได้คิดค้นปฏิกิริยาวิททิช ต่อมาเขาดำรงตำแหน่งหัวหน้าภาควิชาเคมีอินทรีย์ที่มหาวิทยาลัยไฮเดิลแบร์คจนกระทั่งเกษียณในปี ค.ศ. 1967Name Reactions in Organic Chemistry by Alexander R. Surrey และได้รับรางวัลโนเบลสาขาเคมีในปี ค.ศ. 1979

วิททิชยังคงตีพิมพ์บทความวิชาการถึงปี ค.ศ. 1980 เขาเสียชีวิตในปี ค.ศ. 1987Georg Wittig, 90, Dies - Winner of Nobel Prize - NYTimes.com
# I Can See Your Voice Thailand นักร้องซ่อนแอบ
I Can See Your Voice Thailand นักร้องซ่อนแอบ เป็นรายการเกมโชว์แนวเพลงผสมปริศนาของไทย ที่ดัดแปลงมาจากรายการโทรทัศน์เกาหลีใต้ชื่อเดียวกัน เป็นประเทศแรกในเอเชียตะวันออกเฉียงใต้ที่นำรายการนี้มาผลิตในรูปแบบของตัวเอง โดยออกอากาศครั้งแรกทางช่องเวิร์คพอยท์ เมื่อวันที่ 13 มกราคม พ.ศ. 2559 และออกอากาศมาแล้ว 6 ซีซั่น

 การแข่งขัน 
 รูปแบบรายการ 
รายการจะนำเสนอกลุ่ม "นักร้องปริศนา" โดยจะระบุตัวตนได้จากอาชีพของพวกเขาเท่านั้น นักร้องรับเชิญจะต้องพยายามกำจัดนักร้องเสียงเพี้ยนออกจากกลุ่ม โดยอาศัยเบาะแสจากคณะกรรมการ (ทางรายการจะเรียกว่า แก๊งนักสืบ) ผู้มีชื่อเสียงจำนวน 5 คนตลอด 4 รอบ ในรอบสุดท้าย นักร้องปริศนาคนสุดท้ายที่เหลืออยู่จะถูกเปิดเผยว่าเป็นนักร้องเสียงเพราะหรือเสียงเพี้ยน โดยผ่านการแสดงคู่ระหว่างพวกเขาและนักร้องรับเชิญ

 รอบ 
 ตัดสินรูปลักษณ์ 
 ซีซั่น 1–4, 6: นักร้องรับเชิญจะใช้เวลาสังเกตและตรวจสอบนักร้องปริศนาแต่ละคนโดยพิจารณาจากรูปลักษณ์ของพวกเขา หลังจากนั้นจะมีการเปิดคลิปวิดีโอสั้นๆ ของนักร้องปริศนาแต่ละคน โดยปิดเสียงและเปิดให้ได้ยินเสียงร้องเพียง 0.3 วินาที เพื่อเป็นตัวช่วยในการตัดสินเพิ่มเติม ในรอบนี้นักร้องรับเชิญจะต้องคัดนักร้องปริศนาออก 1 คน
 ซีซั่น 5: พิธีกรจะให้ "คำสำคัญ" สามคำแก่นักร้องรับเชิญ ขึ้นอยู่กับตัวตนของนักร้องปริศนา
 รอบแนะนำตัว 
 s1–6: นักร้องปริศนาแต่ละคนจะแนะนำตัวต่อนักร้องรับเชิญและกรรมการทั้ง 5 คน นักร้องเสียงเพราะจะพูดข้อมูลจริงทั้งหมด ขณะที่นักร้องเสียงเพี้ยนจะพูดจริงหรือโกหกก็ได้ ในรอบนี้นักร้องรับเชิญจะต้องคัดนักร้องปริศนาออก 1 คน

 รอบลิปซิงค์ 
 s1–6: นักร้องปริศนาแต่ละคนจะลิปซิงค์ ถ้าเป็นนักร้องเสียงเพราะจะลิปซิงค์เสียงตัวเอง ถ้าเป็นนักร้องเสียงเพี้ยนจะลิปซิงค์เสียงคนอื่น ในรอบนี้นักร้องรับเชิญจะต้องคัดนักร้องปริศนาออก 2 คน

 รอบสุดท้าย 
 s1–6: นักร้องปริศนาแต่ละคนจะต้องออกมาเต้น ถ้าเป็นนักร้องเสียงเพราะจะเต้นในจังหวะลูกทุ่ง ถ้าเป็นนักร้องเสียงเพี้ยนจะเต้นในจังหวะอื่นๆ ในรอบนี้นักร้องรับเชิญจะต้องเลือกนักร้องปริศนา 1 คนมาร้องเพลงคู่กับนักร้องรับเชิญ ถ้าเสียงเพราะ ภารกิจสำเร็จ ถ้าเสียงเพี้ยน ภารกิจไม่สำเร็จ

 หมายเหตุ
# เจ้าชายมูลัย ฮะซัน มกุฎราชกุมารแห่งโมร็อกโก
เจ้าชายมูลัย ฮะซัน มกุฎราชกุมารแห่งโมร็อกโก (ประสูติ: 8 พฤษภาคม พ.ศ. 2546) มกุฎราชกุมารแห่งโมร็อกโก เป็นพระราชโอรสพระองค์ใหญ่ในสมเด็จพระราชาธิบดีมุฮัมมัดที่ 6 กับเจ้าหญิงลัลลา ซัลมาRoyal Ark มีพระขนิษฐาเพียงพระองค์เดียวคือ เจ้าหญิงลัลลา เคาะดีญะฮ์

เจ้าชายมูลัย ฮะซัน ได้ตามเสด็จพระราชบิดาไปประกอบพระราชณียกิจต่าง ๆ ตั้งแต่ปี พ.ศ. 2558"Celebrations in Morocco as Prince Moulay Hassan celebrates his 10th birthday", Hello magazine, 9 May 2013. Accessed 15 May 2015
# อันศอรอัลอิสลาม
อันศอรอัลอิสลาม (,) เป็นกลุ่มก่อการร้ายของมุสลิมนิกายซุนนีในอิรัก และซีเรีย ก่อตั้งในอิรักเมื่อ พ.ศ. 2544 ในฐานะขบวนการอิสลามซาลาฟีที่ใช้กฎหมายชะรีอะฮ์อย่างจำกัดในหมู่บ้านในพื้นที่ควบคุมบริเวณบีรายา จนถึงทางตะวันออกเฉียงเหนือของฮะลับญะฮ์ ใกล้กับชายแดนอิหร่าน แนวคิดเน้นการตีความอัลกุรอานตามตัวอักษรและสนับสนุนการกลับสู่ตัวอย่างของมุสลิมคนแรกคือซาลาฟAsia Times: "Ansar al-Islam refuses to lie down" by Valentinas Mite  January 9, 2004 หลังจากการรุกรานอิรักใน พ.ศ. 2546 กลุ่มนี้เป็นกลุ่มที่ใช้ความรุนแรงต่อต้านกองกำลังพันธมิตรนานาชาติในอิรักและกลุ่มพันธมิตรอิรัก กลุ่มนี้ยังคงต่อสู้กับรัฐบาลอิรักหลังการถอนตัวของสหรัฐอเมริกาและส่งสมาชิกไปยังซีเรียเพื่อต่อสู้กับรัฐบาลในสงครามกลางเมืองซีเรีย 

ในวันที่ 29 สิงหาคม พ.ศ. 2547 ผู้นำ 50 คนของอันศอรอัลอิสลามประกาศว่ากลุ่มได้รวมเข้ากับรัฐอิสลามอิรักและลิแวนต์และได้สลายองค์กรไปอย่างไรก็ตาม บางหน่วยภายในอันศอรอัลอิสลามปฏิเสธการรวมตัวและยังคงดำเนินกิจกรรมในฐานะองค์กรอิสระ

การกำหนดให้เป็นกลุ่มก่อการร้าย
กลุ่มนี้อยู่ในรายชื่อองค์กรก่อการร้ายของสหประชาชาติ ออสเตรเลีย แคนาดา อิสราเอล สหราชอาณาจักร และสหรัฐอเมริกา และอยู่ในเครือข่ายอัลกออิดะฮ์Schanzer, Jonathan. Al-Qaeda's armies: Middle East affiliate groups & the next generation of terror. Specialist Press International. New York, 2005.
ประเทศวันที่อ้างอิงมีนาคม พ.ศ. 2546 17 พฤษภาคม พ.ศ. 2547  พ.ศ. 2548 http://www.justice.gov.il/NR/rdonlyres/9C960928-70AB-428A-BCCC-2E6091F2BDE3/40880/impa_terror_eng_17012013.docตุลาคม พ.ศ. 254822 มีนาคม พ.ศ. 2547
# แอลัน ริกแมน
แอลัน ซิดนีย์ แพทริก ริกแมน (21 กุมภาพันธ์ ค.ศ. 1946 – 14 มกราคม ค.ศ. 2016) เป็นนักแสดงชายชาวอังกฤษ มีผลงานเด่นคือบท "ฮันส์ กรูเบอร์" ใน นรกระฟ้า และ "ศ.เซเวอร์รัส สเนป" ใน แฮร์รี่ พอตเตอร์ ริกแมนได้รับรางวัลลูกโลกทองคำ รางวัลเอมมีและรางวัลสมาคมนักแสดงภาพยนตร์และโทรทัศน์ จากเรื่อง Rasputin: Dark Servant of Destiny

แอลัน ริกแมนเกิดเมื่อวันที่ 21 กุมภาพันธ์ ค.ศ. 1946 เป็นบุตรของเบอร์นาร์ด ริกแมนกับมาร์กาเร็ต ดอรีน โรส บาร์ตเล็ตต์ เขามีพี่ชาย 1 คนชื่อ เดวิด และมีน้องชายและน้องสาวชื่อ ไมเคิลและชีลา ในวัยเด็กริกแมนมีความถนัดด้านศิลปะจึงได้รับทุนให้เรียนที่โรงเรียนมัธยมลาไทเมอร์ (Latymer Upper School) ที่นั่นเขาเริ่มสนใจในด้านการแสดง ต่อมาริกแมนเรียนต่อที่สถาบันศิลปะเชลซีและราชสถาบันศิลปะ เมื่อเรียนจบเขาทำงานเป็นนักออกแบบภาพกราฟิกส์ร่วมกับเพื่อน ๆ ก่อนจะตัดสินใจเป็นนักแสดงและเข้าเรียนที่ราชสถาบันศิลปะการแสดง (RADA) บทบาทแรกที่ทำให้ริกแมนเป็นที่รู้จักคือบท "วีกง เดอ วาลมง" จากเรื่อง Les Liaisons dangereuses (สัมพันธ์อันตราย) ในปี ค.ศ. 1985 บทบาทนี้ทำให้เขาได้เข้าชิงรางวัลโทนีและรางวัลดรามาเดสก์BroadwayWorld.com – Les Liaisons Dangereuses Tony Award Infosite; retrieved 7 January 2008.Star of Stage and Screen Alan Rickman Dies at 69 - Broadway ถึงแม้ริกแมนจะมีชื่อจากการรับบทร้าย แต่เขาก็มีผลงานที่โดดเด่นในหลายบทบาทเช่น "เจมี" ใน Truly, Madly, Deeply, "พันเอกแบรนดอน" ใน Sense and Sensibility, "แฮร์รี" ใน ทุกหัวใจมีรัก, "โอฮารา" ใน An Awfully Big Adventure และ "อเล็กซานเดอร์ เดน" ใน Galaxy Quest

ริกแมนแต่งงานกับริมา ฮอร์ตันในปี ค.ศ. 2012retrieved April 23, 2015. Bild-Zeitung online หลังทั้งคู่อยู่ด้วยกันมาตั้งแต่ ค.ศ. 1977 ริกแมนเสียชีวิตเมื่อวันที่ 14 มกราคม ค.ศ. 2016 ด้วยโรคมะเร็งตับอ่อนAlan Rickman: British actor died from 'pancreatic cancer' - The Independent
# สักวันต้องได้ดี
สักวันต้องได้ดี เป็นเพลงของ เต๋อ - เรวัต พุทธินันทน์ ประกอบละครเรื่อง "เพื่อเธอ" (พ.ศ. 2537) ประพันธ์คำร้องโดยเต๋อ ทำนองและเรียบเรียงโดย โอม - ชาตรี คงสุวรรณ และเป็นเพลงสุดท้ายที่เต๋อประพันธ์และขับร้องก่อนจะเสียชีวิตลงในปี พ.ศ. 2539

เวอร์ชันคัฟเวอร์
เวอร์ชันสุนิตา ลีติกุล
ในปี พ.ศ. 2543 เพลง "สักวันต้องได้ดี" ได้ถูกนำมาขับร้องอีกครั้งโดย โบ - สุนิตา ลีติกุล โดยถูกเรียบเรียงใหม่โดย พิเชษฐ์ เครือวัลย์

เวอร์ชันระดับดาว ศรีระวงศ์

ในปี พ.ศ. 2558 เพลง "สักวันต้องได้ดี" ได้ถูกนำมาเป็นเพลงประกอบละครอีกครั้ง ในเรื่อง ผู้หญิงคนนั้นชื่อบุญรอด ขับร้องโดยมาตัง - ระดับดาว ศรีระวงศ์ ผู้ชนะจากการแข่งขันในรายการเดอะสตาร์ ค้นฟ้าคว้าดาว ปี 11 จากค่ายดั๊กบาร์ ในเครือจีเอ็มเอ็ม แกรมมี่ มิวสิกวิดีโอนี้เผยแพร่ครั้งแรกเมื่อวันที่ 20 ตุลาคม พ.ศ. 2558 โดยถูกเรียบเรียงใหม่โดย ภัทรกร ตั้งจิตการุญ

เพลงเวอร์ชันนี้ประสบความสำเร็จอย่างมากได้ติดอับดับ 6 ใน 100 ของชาร์ตหมวดเพลง จีเอ็มเอ็ม แกรมมี่ จีเมมเบอร์ ซองชาร์ตท็อป 100 ประจำวันที่ 16 พฤศจิกายน พ.ศ. 2558

 ชาร์ต 
ชาร์ต (พ.ศ. 2558)อันดับสูงสุด  จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100http://musiczoneth.blogspot.com/2015/12/mp3-top-chart-100-gmm-grammy-gmember.html 6 จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 5http://music.gmember.com/Chart/Top5/432015 3

 เวอร์ชันธงไชย แมคอินไตย์ 

ในปี พ.ศ. 2565 เพลง "สักวันต้องได้ดี" ได้ถูกนำมาขับร้องอีกครั้งโดย เบิร์ด - ธงไชย แมคอินไตย์ เป็นเพลงลำดับสุดท้ายของอัลบั้ม เบิร์ด ทเวนตี้ทู ซึ่งเวอร์ชันนี้มีความพิเศษตรงที่มีการนำเสียงร้องของเต๋อมาบันทึกไว้ให้ร้องร่วมกับเบิร์ด เนื่องในโอกาสครบรอบ 40 ปีของจีเอ็มเอ็ม แกรมมี่ ในปี พ.ศ. 2566 และดนตรียังถูกเรียบเรียงใหม่โดย เทิดศักดิ์ จันทร์ปาน ผ่านการบรรเลงเพิ่มด้วยวงออร์เคสตรา เพื่อเพิ่มความยิ่งใหญ่ให้กับเพลง
# จังหวัดปอตการ์ปาแช
ปอตการ์ปาแช  หรือ ซับคาร์เพเทีย  เป็นจังหวัดทางตะวันออกเฉียงใต้ของประเทศโปแลนด์ มีเนื้อที่ทั้งหมด 17,846 ตารางกิโลเมตร และมีประชากรทั้งหมด 2,129,951 คน โดยมีเมืองหลักคือแชชุฟ

จังหวัดปอตการ์ปาแชก่อตั้งขึ้นเมื่อวันที่ 1 มกราคม ค.ศ. 1999 หลังจากรัฐบาลโปแลนด์ได้ปฏิรูปการปกครองท้องถิ่นในปี ค.ศ. 1998 โดยได้รับพื้นที่มาจากอดีตจังหวัดแชชุฟ จังหวัดปแชมึชล์ จังหวัดกรอสนอ และบางส่วนจากจังหวัดตาร์นุฟ และจังหวัดตาร์นอบแชก

 นครและเมือง 
right|250px|thumb|พระราชวังราชวงศ์ลูบอมีร์สกีในแชชุฟ
จังหวัดปอตการ์ปาแชมี 6 นครและ 45 เมือง โดยเรียงตามจำนวนประชากร ค.ศ. 2019 ดังนี้

+ นครในจังหวัดปอตการ์ปาแช นคร  ชื่อภาษาโปแลนด์  ประชากร แชชุฟ  Rzeszów  194,886 ปแชมึชล์  Przemyśl  60,999 สตาลอวาวอลา  Stalowa Wola  60,799 มีแยแลตส์  Mielec  60,366 ตาร์นอบแชก  Tarnobrzeg  46,907 กรอสนอ  Krosno  46,369

+ เมืองในจังหวัดปอตการ์ปาแช เมือง  ชื่อภาษาโปแลนด์  ประชากร แดมบิตซา  Dębica  45,634 ยารอสวัฟ  Jarosław  37,585 ซานอก  Sanok  37,381 ยัสวอ  Jasło  35,063 วัญต์ซุต  Łańcut  17,709 รอปต์ชึตแซ  Ropczyce  15,836 ปแชว็อรสก์  Przeworsk  15,356 ญิสกอ  Nisko  15,324 แลไชสก์  Leżajsk  13,853 แซญจีชุฟมาวอปอลสกี  Sędziszów Małopolski  12,357 ลูบัตชุฟ  Lubaczów  12,018 นอวาแดมบา  Nowa Dęba  11,152 อุสต์ชือกีดอลแน  Ustrzyki Dolne  9,097 กอลบูชอวา  Kolbuszowa  9,075 สตชือชุฟ  Strzyżów  8,884 บชอซุฟ  Brzozów  7,463 รุดญิกนัตซาแนม  Rudnik nad Sanem  6,710 กวอกุฟมาวอปอลสกี  Głogów Małopolski  6,654 บอกุควาวา  Boguchwała  6,179 ดือนุฟ  Dynów  6,129 นอวาซาชือนา  Nowa Sarzyna  5,834 แยดลิตแช  Jedlicze  5,736 แลสกอ  Lesko  5,424 ราดึมนอ  Radymno  5,279 ซากุช  Zagórz  5,095 ปิลซ์นอ  Pilzno  4,912 ซอกอวุฟมาวอปอลสกี  Sokołów Małopolski  4,193 รือมานุฟ  Rymanów  3,825 ตึตชึน  Tyczyn  3,824 ปรุคญิก  Pruchnik  3,764 ราดอมึชล์วีแยลกี  Radomyśl Wielki  3,231 กัญต์ชูกา  Kańczuga  3,167 ซักลีกุฟ  Zaklików  2,979 ออแลชึตแซ  Oleszyce  2,974 บชอสแตก  Brzostek  2,752 แชญาวา  Sieniawa  2,140 บวาชอวา  Błażowa  2,139 นารอล  Narol  2,109 ดุกลา  Dukla  2,061 แชชานุฟ  Cieszanów  1,913 อีวอญิตช์-ซดรุย  Iwonicz-Zdrój  1,787 ปแชตสวัฟ  Przecław  1,775 บารานุฟซันดอมีแยร์สกี  Baranów Sandomierski  1,456 อูลานุฟ  Ulanów  1,422 กอวัตชึตแซ  Kołaczyce  1,409 ดูบีแยตส์กอ  Dubiecko  866

 เทศมณฑล 
จังหวัดปอตการ์ปาแชแบ่งการปกครองออกเป็น 25 เทศมณฑลหรือปอเวียต โดยแบ่งเป็น 4 นครซึ่งมีฐานะเทศมณฑลได้แก่แชชุฟ ปแชมึชล์ ตาร์นอบแชก และกรอสนอ และ 21 เทศมณฑลธรรมดา ดังนี้

+ เทศมณฑลในจังหวัดปอตการ์ปาแช เทศมณฑล  ชื่อภาษาโปแลนด์  ชื่อภาษาอังกฤษ เทศมณฑลกรอสนอ    Krosno County เทศมณฑลกอลบูชอวา    Kolbuszowa County เทศมณฑลแชชุฟ    Rzeszów County เทศมณฑลซานอก    Sanok County เทศมณฑลญิสกอ    Nisko County เทศมณฑลแดมบิตซา    Dębica County เทศมณฑลตาร์นอบแชก    Tarnobrzeg County เทศมณฑลบชอชุฟ    Brzozów County เทศมณฑลบีแยชต์ชาดือ    Bieszczady County เทศมณฑลปแชมึชล์    Przemyśl County เทศมณฑลปแชว็อรสก์    Przeworsk County เทศมณฑลมีแยแลตส์    Mielec County เทศมณฑลยัสวอ    Jasło County เทศมณฑลยารอสวัฟ    Jarosław County เทศมณฑลรอปต์ชึตแซ-แซญจีชุฟ    Ropczyce-Sędziszów County เทศมณฑลลูบัตชุฟ    Lubaczów County เทศมณฑลแลไชสก์    Leżajsk County เทศมณฑลแลสกอ    Lesko County เทศมณฑลวัญต์ซุต    Łańcut County เทศมณฑลสตชือชุฟ    Strzyżów County เทศมณฑลสตาลอวาวอลา    Stalowa Wola County
# อะชีนวีระตู
วีระตู (วีรสู) หรือ อะชีนวีระตู  เกิดเมื่อ 10 กรกฎาคม พ.ศ. 2511 ที่เจาะแซ เขตมัณฑะเลย์ ประเทศพม่า เป็นภิกษุชาวพม่าและเป็นผู้นำทางจิตวิญญาณของขบวนการต่อต้านมุสลิมในพม่า เขาถูกกล่าวหาว่าสร้างแรงบันดาลใจในการโจมตีมุสลิมจากสุนทรพจน์ของเขา  แม้ว่าเขาจะกล่าวว่าเป็นผู้สนับสนุนสันติภาพ ไม่เคยกล่าวอ้างว่ามุสลิมเป็นศัตรู 
 
 ภูมิหลัง 
วีระตูออกจากโรงเรียนเมื่ออายุ 14 ปีเพื่อบวชเป็นพระภิกษุ ใน พ.ศ. 2544 เขาเข้ามาเกี่ยวข้องกับขบวนการ 969 สองปีต่อมาใน พ.ศ. 2546 เขาถูกตัดสินจำคุก 25 ปีเนื่องจากการเทศนาของเขา แต่ได้ปล่อยตัวใน พ.ศ. 2553 และเนื่องจากการปฏิรูปรัฐบาลใน พ.ศ. 2554 ทำให้เขาใช้สื่อสังคมออนไลน์ในการติดต่อสื่อสาร

 การต่อต้านศาสนาอิสลาม 
วีระตูเป็นผู้นำภิกษุเดินขบวนในมัณฑะเลย์เมื่อกันยายน พ.ศ. 2555 เพื่อสนับสนุนประธานาธิบดีเต้นเซน ที่มีแผนส่งมุสลิมเบงกอลไปยังประเทศที่สาม หนึ่งเดือนต่อมา เกิดความรุนแรงขึ้นในรัฐยะไข่ วีระตูกล่าวว่าความรุนแรงในยะไข่เป็นประกายของความรุนแรงในเมะทีลา ซึ่งการโต้เถียงในร้านทองนำไปสู่ความรุนแรง มีผู้เสียชีวิตมากกว่า 14 คน มีการเผาร้านค้าทั่วทั้งเมือง มีคนถูกสังหารโดยฝูงชนในเมกติลาเมื่อ 5 มีนาคม อย่างน้อยสองคนคือพระภิกษุชาวพม่าชื่อ ชิน ทอบิตา และชายชาวมุสลิมHorrifying Moment Burmese Buddhists Set Fire to Muslim Man in Riots Which Left 43 Dead | American Renaissance

วีระตูถูกกล่าวถึงในบทความของนิตยสาร ไทม์ เรื่องภาพของการก่อการร้ายชาวพุทธเมื่อ 20 มิถุนายน พ.ศ. 2556 "คุณเต็มไปด้วยความกรุณาและความรัก แต่คุณไม่สามารถนอนหลับใกล้หมาบ้าได้" วีระตูกล่าวอ้างถึงมุสลิม "ถ้าเราอ่อนแอ แผ่นดินของเราจะเต็มไปด้วยมุสลิม" วีระตูกังวลว่าความรุนแรงและความโดดเด่นของมุสลิมในประเทศเพื่อนบ้านจะกลายเป็นชะตากรรมของพม่า วีระตูกล่าวว่ามุสลิมเห็นเขาเป็นบินลาเดนชาวพุทธ หลังจากบทความนี้ตีพิมพ์ เขากล่าวว่าเป็นพวกต่อต้านความรุนแรง ต่อต้านการก่อการร้าย และปกป้องสาธารณชน เต้นเซนกล่าวหานิตยสาร ไทม์ ว่าให้ร้ายศาสนาพุทธ ทำให้เกิดความเข้าใจผิด วีระตูประณามมุสลิมอย่างเปิดเผยว่าเป็นจุดเริ่มต้นของความรุนแรง มุสลิมในพม่าได้รับเงินสนับสนุนจากตะวันออกกลางhttp://www.guardian.co.uk/world/2013/apr/18/buddhist-monk-spreads-hatred-burma

ในวันที่ 21 กรกฎาคม พ.ศ. 2556 เขาเป็นเป้าหมายของการวางระเบิดแต่ปลอดภัย มีผู้ได้รับบาดเจ็บเล็กน้อย 5 คน วีระตูกล่าวว่าการวางระเบิดเป็นฝีมือของมุสลิมสุดโต่งเพื่อปกปิดเสียงของเขา เขาเรียกร้องให้จำกัดการแต่งงานระหว่างชาวพุทธกับมุสลิมและคว่ำบาตรธุรกิจของมุสลิม

ในเดือนกันยายน พ.ศ. 2557 อะชีนวีระตูได้ไปเข้าร่วมการประชุมใหญ่พระสงฆ์ในโคลัมโบ จัดโดยโพทุ พาลา เสนา ซึ่งเขากล่าวว่าขบวนการ 969 จะร่วมงานกับโพทุ พาลา เสนา